
dasturida geofazoviy bog'lashning ketma- 
ketliklari maqolana yoritilgan. 

KIRISH 
Aerosuratlarning geofazoviy bog‘lash har bir suratni GPS koordinatalari va fotogrammetriya 
dasturlari yordamida Yer yuzasidagi aniq joylashuvi bilan bog‘lashni o'z ichiga oladi. Bu jarayon 
suratga olingan hududni aniq xaritalash va tahlil qilish, shuningdek, mozaika yoki kattaroq 
maydonlarning xaritalarini yaratish imkonini beradi. Yerni boshqarish punktlaridan foydalanish 
geofazoviy ulanishning aniqligini yanada yaxshilaydi va boshqa fazoviy ma'lumotlar manbalari 
bilan tekshirish natijasida olingan xaritalar yoki tasvirlarning ishonchliligini ta'minlaydi[11]. 
ASOSIY QISM 
Aerosuratlarni geofazoviy bog‘lashning muximligi shundagi obyektning aerosuratlar bilan 
koordinatalar sistemasi orqali bog“lanishidir. Aerosuratlarning koordinatalari asosan WGS 84 
koordinatalar sistemasida boʻladi va uni boshqa koordinatalarga oʻtkazish yoki koordinataga 
bog*lash ishni maqsadiga qarab amalga oshiriladi. 
Aerotasvirlarning geofazoviy bog‘lanishi hududning toʻliq va to‘g‘ri tasvirini yaratish uchun 
havo tasvirlarini geografik axborot tizimlari (GIS) ma'lumotlari bilan moslashtirish va 
integratsiyalash jarayonini o'z ichiga oladi. Ushbu jarayon bir nechta amaliy mulohazalarni o'z 


ichiga oladi, jumladan: 

o Tasvirni olish: Aerosurat tasvirlarining sifati va o'lchamlari aniq geofazoviy bog'lanish 
uchun juda muhimdir. Aerosuratlar yuqori sifatli kameralar va relef haqida batafsil ma'lumot 
oladigan sensorlar yordamida olinishi kerak. 

o Georeferentsiya: Georeferentsiya jarayoni aerosuratlarga geografik koordinatalarni 
boshqa GIS ma’lumotlari bilan moslashtirish uchun belgilashni o‘z ichiga oladi. Buning uchun 
aniq yerni boshqarish nuqtalari va GIS ma'lumotlarida qo'llaniladigan proyeksiya tizimini bilish 
talab qilinadi. 

o Ma'lumotlar integratsiyasi: Aerofotosuratlar georeferentsiya qilingandan so'ng, ular 
boshqa GIS ma'lumotlari, masalan, topografik xaritalar, yerdan foydalanish ma'lumotlari va 
infratuzilma ma'lumotlari bilan birlashtirilishi mumkin. Ushbu integratsiya ma'lumotlar formatlari, 
koordinata tizimlari va ma'lumotlar sifatini diqqat bilan ko'rib chiqishni talab qiladi. 

o Tahlil va vizualizatsiya: Geospatial jihatdan bog'langan aerosuratlari yerdan 
foydalanishni rejalashtirish, atrof-muhit monitoringi va ofatlarga oldini olish kabi keng ko'lamli 
ilovalar uchun ishlatilishi mumkin. Samarali tahlil va vizualizatsiya katta hajmdagi ma'lumotlarni 
qayta ishlay oladigan va ilg'or tahliliy qobiliyatlarni ta'minlaydigan maxsus dasturiy vositalarni 
talab qiladi. 

Aerosuratlarni koordinatalarga bog'lashning bir qancha turlari mavjud. Va ularni 
koordinataga bog‘lashda bir qancha dasturlardan foydalanish mumkin. Aerosuratlarni geofazoviy 
bog*lash uchun hozirgi kunda asosan GAT dasturlaridan foydalanib kelinmoqda. 

ArcGIS dasturining ArcMap ilovasi orqali aerosuratlarni geofazoviy bog‘lash uchun birinchi 
navbatda aerosuratni ArcMap ilovasiga import qilib olinadi. Import qilish uchun birinchi navbatda 
“Add data” qatoriga kiriladi va yerdan “Go to home folder” qatoriga kiriladi soʻngra u yerdan 
kerakli aerosurat topiladi va “ok” tugmasi bosiladi. Natijada oynada 1-rasmdagidek koʻrinish hosil 


boʻladi. 

1-rasm. ArcMap ilovasiga aerosuratni import qilib olish jarayoni. 
Aerosurat import qilingandan soʻng aerosuratda yotuvchi obyektning shpfile import qilib 


olinadi so‘ngra obyekt va aerosuratni transformatsiya qilish ishlari amalga oshiriladi. 

2-rasm. Aerosurat va obyektni transformatsiya qilish jarayoni. 
2-rasmda koʻrish mumkinki aerosurat va obyektlar koordinatalari bir-biridan farqlanadi. 
Obyekt va aerosuratni transformatsiya qilish uchun birinchi navbatda dasturning “Georeferencing” 
qatoriga oʻtiladi va u yerdan “Add control points” tugmasi ochiladi. “Add control points” tugmasi 


orqali koʻzga koʻrinib turgan aerosurat va obyektning muhim nuqtalari birlashtiriladi. 


3-rasm. Aerosurat va obyektni transformatsiya qilish jarayoni. 


www.supportscience.uz/index.php/ojte 13 


ORIENTAL JOURNAL OF TECHNOLOGY AND ENGINEERING ISSN: 2181-2837 


3-rasmda ko'rish mumkinki bitta nuqtani transformatsiya qilish natijasida aerosurat va 
obyekt koordinatalari bir birga bog‘lanmoqda. Koordinatalar toʻliq bo‘g‘lanishi uchun bir nechta 
nuqtalarni birlashtirish talab etiladi. Bir nechta nuqtalarni birlashtirish natijasida obyekt va 
aerosurat transformatsiya qilinadi. 

4-rasm. Aerosurat va obyekt transformatsiya qilish jarayoni. 
4-rasmda transformatsiya natijasida obyekt aerosuratdagi o‘rniga mos tushganligini koʻrish 
mumkin. Ishlab chiqarishda aerosuratlarni koordinatasi mavjud bo‘Imagan holda transformatsiya 
qilish orqali koordinatagalarga bog‘lanadi. 
Agarda aerosurat va obyektning koordinatalari bir biridan farqlansa u holda ArcMap ilovasi 


orqali proektsiya ishlari amalga oshiriladi. 

5-rasm. Aeosurat va obyektning ikki xil koordinatada joylashgan orni. 

5-rasmdagi koordinatalar farqini bartaraf etish uchun birinchi navbatda “ArcToolbox” 
qatoriga kiriladi va yerdan Data Management Tools ustiga kiriladi. Ochilgan yangi oynadan 
“Projections and Transformations” qatoriga kiriladi va u yerdan “Raster” ustini tanlanadi Natijada 
yangi elementlar ochiladi. Ochilgan yangi oynadan “Project Raster” ustini tanlanadi va ArcMap 
ilovasida yangi oyna hosil bo'ladi. 

6-rasm. ArcMap ilovasining Project Raster oynasi. 


“Project Raster" oynasidan “Input Raster", “input Coordinate System", “Output Raster 
Dataset”, “Output Coordinate system" va “Geographic transformation" qatorlari to‘Idiriladi. 

“Input Raster" qatoriga aerosurat joylashgan o'rni, “input Coordinate System" qatoriga 
automat ravishda aerosuratning koordinatasi joylanadi. “Output Raster Dataset” ustuniga 
proektsiya gilingan aerosuratni manzili ko‘rsatiladi. “Output Coordinate system" ustuni orqali 
aerosuratning hozirgi koordinatasidan qaysi koordinatalar sistemasiga o'tishi ko'rsatiladi. 
"Geographic transformation" qatori orqali koordinatalar sistemasini oʻzgarish formulasi 
koʻrsatiladi va bu ustun koordinatalar o'zgarishidagi asosiy oynalardan bir hisoblanadi. Soʻngra 
Geographic Transformation(optional) qatori orqali eski koordinatalar sistemasi o'chiriladi va 


kerakli koordinatalar sistemasiga oʻtiladi. 

7-rasm. Proektsiya natijasida Aerosurat va obyektning bir koordinatalar sistemasida 
joylashish o “ni. 

